Sing Street

***Sing Street*** er en irak-amerikansk-britisk musikalsk dramakomedie og ungdomsfilm fra 2016 skrevet og regissert av John Carney. Filmens hovedroller spilles av Lucy Boynton, Maria Doyle Kennedy, Jack Reynor, Kelly Thornton og Ferdia Walsh-Peelo.

## Handling
I Dublin i 1985 sliter Robert Lawlor med sitt ekteskap, og sin jobb som arkitekt, og han drikker og røyker alt for mye. Han ønsker å spare penger ved å ta sin yngste sønn Conor ut av hans kostbare skole, og flytter ham til en annen, billigere skole. Conors eldre bror Brendan kjefter på faren på grunn av alle forandringene i familien deres. Conor dukker opp til skolen den første dagen i sin nye skole-uniform, men uten de svarte skoene som han egentlig skal ha. Rektor Br. Baxter krever at han må skaffe andere sko, men Conor forteller at han ikke har råd til, og han må gjennomføre resten av dagen uten sko. Han løser problemet ved å male skoene svarte med maling fra kunst-rommet.

Conor møter også den vakre modellen Raphina, som han ønsker å imponere. Conor er med i et band, og de forsøk å utvikle deres egen stil. Etter å ha tilbrakt dagen med å filme en musikkvideo for en ny sang, kysser Conor og Raphina og blir kjærester. Men Raphina drømmer om å forlate Irland, og reise til London. På grunn av samlivsbruddet, sammen med familiens problemer, får Conor problemer med å skrive sanger eller spille musikk.

## Rolleliste

* Ferdia Walsh-Peelo som Conor "Cosmo" Lawlor
* Lucy Boynton som Raphina
* Jack Reynor som Brendan Lawlor
* Aidan Gillen som Robert Lawlor
* Maria Doyle Kennedy som Penny Lawlor
* Kelly Thornton som Ann Lawlor
* Ben Carolan som Darren
* Mark McKenna som Eamon
* Percy Chamburuka som Ngig
* Conor Hamilton som Larry
* Karl Rice som Garry
* Ian Kenny som Barry
* Don Wycherley som Brother Baxter
* Lydia McGuinness som Miss Dunne

## Produksjon
### Design
I februar 2014 ble det annonsert at John Carney skulle regissere filmen basert på et manus skrevet om en gutt som starter et band for å imponere en jente. Produsentene skulle være Carney selv gjennom Distressed Films , Anthony Bregman (Likely Story Banner), Kevin Frakes (PalmStar Media), Raj Brinder Singh (Merced Media Partners) samt Paul Trijbits og Christian Grass (FilmWave). Filmen er en semi selvbiografi som skildrer Carney sin oppvekst i Dublin.

### Valg av roller
I et intervju i juli 2014 annonserte Carney at han kom til å velge ukjente skuespillere til filmen. De ukjente skuespillerne ble Ferdia Walsh-Peelo, Ben Carolan, Mark McKenna, Percy Chamburuka, Conor Hamilton, Karl Rice og Ian Kenny. I september 2014 ble det kunngjort at Aidan Gillen, Maria Doyle Kennedy og  Jack Reynor også hadde blitt med i filmen.

### Innspilling
Innspillingen av *Sing Street* startet i Dublin i september 2014 og ble avsluttet 25. oktober 2014. Blant lokasjonene der innspillingen ble gjort, var skolen Synge Street CBS.

### Musikk
Mye av originalmusikken til bandet "Sing Street" ble komponert av 80-talls komponisten Gary Clark med Carney, Ken og Carl Papenfus fra  det irske bandet Relish, Graham Henderson og Zamo Riffman som også ble kreditert. Filmen har også med musikk fra The Cure, A-ha, Duran Duran, The Clash, Hall & Oates, Spandau Ballet og The Jam.

## Referanser




## Eksterne lenker
*